คือหนูกินยาคุมได้ 3 วัน ถ้าหนูจะหยุดกินแบบไม่หมดแผง จะเป็นไรมั้ยคะ หนูกินเพื่อปรับฮอร์โมนค่ะ ถ้าจะหยุดกินเลยจะมีผลข้างเคียงรึปล่าว
สวัสดีค่ะ การรับประทานยาคุมกำเนิดแบบแผงรายเดือน ไม่ว่าจะเป็นเหตุผลเรื่องการคุมกำเนิดหรือเพื่อปรับฮอร์โมน แนะนำให้กินให้หมดแผงนั้นๆก่อนที่จะหยุด เพื่อให้ระดับฮอร์โมนในรอบเดือนนั้นๆอยู่ในเกณฑ์ปกติและเพื่อให้ประจำเดือนครั้งถัดไปมาตามปกติค่ะไม่ควรหยุดยาขณะยังรับประทานยาไม่หมดแผง และหากจะใช้ยาคุมเพื่อปรับฮอร์โมนแนะนำปรึกษาสูตินรีแพทย์ ไม่ควรซื้อยากินเอง เพราะยาคุมกำเนิดก็มีผลข้างเคียงเช่นกันเช่นเลือดออกผิดปกติจากช่องคลอด คลื่นไส้ อาเจียน หรือผลต่อตับหรือเส้นเลือดในระยะยาวค่ะ